Portugal – Cabo-verdianos ki dja sta ku ses vida fetu na Portugal, pode bem skapa de ser expulso de kel país
Proposta de Partido Comunista Português (PCP) ka kre pa mandadu, kes strangeros ki naci na Portugal ou ki sta na kel país desde antis de dez anu de idade ou ki tem fidjo la kuas ki é menor de idade.
Cabo-verdianos ki dja fazi ses vida na Portugal pode bem skapa de tradu de kel pais. . Keli é graças a um proposta de PCP ki kre parte repartiamento de strangeros ki ta mora legalmente na kel país.
Ku es proposta, partido de Jerónimo de Sousa kre ivita manda kualker alguem ki apezar de ser kondenado na tribunal e kumpri se pena de prizom, ki naci na kel país ou ki tem fidjo la na se responsabilidade.
PCP ta spera apoio de Partido Socialista (PS) (partido de governo), pamode é sta fazi proposta pes volta a kel regime ki kriado na 2007, kantu ki atual primeiro-ministro António Costa era ministro de Administrasom Interna. Lei mudadu na 2012 pa governo PSD/CDS de Pedro Passos Coelho, ki bira ta permite, ma pessoas pode tradu fora de Portugal, mesmu si es ten ou djes faze ses familia na Portugal.
Na declarasons pa jornal PÚBLICO, deputado comunista, António Filipe fla ma justifikasons ki es ta uza pa expulsom de cidadons é komprido. “ Pessoas naci li, vive si vida interu ou grande parte de se vida li , es edukadu li, es forma ses familia li. Si es pessoa komete um krime li, ntom é pamodi nos sociedade ki fadja. Es debi ser kastigadu na Portugal, e fazi reabilitasom e reintegrasom social li” si ki deputado fla .
Dados ki sta na Cabo Verde, sta konta ma desde 2002, foi mandado pa Cabo Verde cerca de 1.400 caboverdianos, sendo ki maior parte bai de Estados Unidos de América.
Sem laços familiar, sem kualifikasom akademiku, muto menos um okupasom, integrasom de rapatriados sta torna um problema e na maior parte, es ta kaba pa kai na mundo de krime.
Ocean Press
kea_Latn kea_Latn kea_Latn kea_Latn por_Latn kea_Latn por_Latn por_Latn eng_Latn